stanford-oval/wikipedia huggingface dataset:
יחסי ארצות הברית – קוריאה הצפונית
היסטוריה > ימי ג'ורג' ווקר בוש

| --- | --- |
 :  ראו גם – מדיניות החוץ של ממשל ג'ורג' ווקר בוש
היחסים בין ארצות הברית לקוריאה הצפונית תחת ממשלו של ג'ורג' ווקר בוש היו בדרך כלל מתוחים למדי. בתחילת הממשל היחס היה דווקא טוב, עם חנוכת תחנת הרכבת דורה שקישרה בין הקוריאות, ובתקופת "אור השמש" שיזמה קוריאה הדרומית וממשלתה השמאלנית אולם מספר תקריות העיבו על היחסים. ממשל בוש ביקר לעיתים תכופות את המשטר הצפון קוריאני על הפרות זכויות אדם, פיתוח מערכות טילים מאיימות וערעור היציבות והביטחון במזרח אסיה. בשנת 2002 החמירה המתיחות בין המדינות, לאחר שבוש האשים את קוריאה הצפונית בפיתוח תשתית להעשרת אורניום לצורך ייצור נשק גרעיני. באותה השנה גם הגדיר בוש את קוריאה הצפונית כשותפה ב"ציר הרשע". בחודשים הבאים נכנסה ארצות הברית למשא ומתן עם קוריאה הצפונית במטרה להניא אותה מהתוכנית הגרעינית שלה, אך ניסיון זה לא צלח. לקראת שלהי הקדנציה הראשונה של בוש, הידרדרו מחדש היחסים עם קוריאה הצפונית, לאחר שזו גירשה את פקחי הסוכנות הבינלאומית לאנרגיה אטומית משטחה, וחזרה לפתח נשק גרעיני. ב-9 באוקטובר 2006 ערכה קוריאה הצפונית ניסוי גרעיני מצומצם. ג'ורג' בוש הגיב בחריפות, גינה את המעשה, והורה על הגברת הסנקציות הכלכליות כאשר הוא מצהיר שלא יהסס להשתמש באמצעים צבאיים. תחת הלחצים הבינלאומיים הסכימה לבסוף קוריאה הצפונית לחדש את המשא ומתן עם ארצות הברית, וב-11 באוקטובר 2008 קיבלה קוריאה הצפונית את הדרישות האמריקניות לפרק את הכור הגרעיני שלה, ובתגובה בוש הודיע על הסרת הסנקציות ועל צעדים ראשונים להסדרה ביחסים בין המדינות. בסיום כהונתו של בוש היה נראה שאף על פי שקוריאה הצפונית רכשה יכולת גרעינית מינימלית, ארצות הברית הצליחה לבסוף להניא אותה מדרכה, והחל תהליך מדיני לפירוקה מנשק גרעיני.
היסטוריה > בתקופת הנשיא טראמפ

בתחילת תקופת נשיאות טראמפ שררה בין שתי המדינות מתיחות רבה שהגיעה לאיום פומבי של אחת על השנייה בשימוש בנשק גרעיני. קוריאה הצפונית ביצעה ניסויים בפצצות וטילים למורת רוחה של ארצות הברית ונשיאה דונלד טראמפ. בתחילת חודש אוגוסט 2017 איימה קוריאה הצפונית כי תתקוף את גואם, שטח חסות של ארצות הברית בה ממוקמים כוחות אמריקאים. בתגובה הצהיר הנשיא טראמפ כי צבא ארצות הברית טעון ומוכן להתמודד עם האיום.
ב-19 בספטמבר 2017, אמר טראמפ בנאומו בעצרת האומות המאוחדות כי אם תצטרך, ארצות הברית תשמיד את קוריאה הצפונית. בתגובה, אמר קים ג'ונג-און כי דברי טראמפ הם הכרזת מלחמה.
ב-9 במרס 2018 הודיע הבית הלבן במפתיע כי קים ג'ונג און העביר מכתב לנשיא טראמפ ובו ביקש להיפגש עמו, והנשיא טראמפ נענה לבקשתו. הם היו צפויים להיפגש בחודש מאי 2018. ב-24 במאי הודיע טראמפ על ביטול פסגת ארצות הברית – קוריאה הצפונית שנקבעה ל-12 ביוני בסינגפור, אך מספר ימים לאחר מכן הודיע בחשבון הטוויטר שלו כי צוותים מטעמו הגיעו לקוריאה הצפונית על מנת לארגן את הפגישה.
ב-12 ביוני נפגשו טראמפ וקים לראשונה, לחצו ידיים וחתמו בטקס פומבי על מזכר הבנות בכתב.
מזכר ההבנות כלל ארבעה סעיפים מרכזיים:
ארצות הברית של אמריקה והרפובליקה הדמוקרטית העממית של קוריאה מתחייבות לכונן יחסים חדשים ביניהן בהתאם לרצונם של העמים בשתי המדינות בשלום ובשגשוג.
ארצות הברית של אמריקה והרפובליקה הדמוקרטית העממית של קוריאה ישקיעו מאמצים משותפים בכינון משטר שלום יציב ובר-קיימא בחצי האי הקוריאני.
הרפובליקה הדמוקרטית העממית של קוריאה מאשררת את הצהרת פנמונג'ום מ-27 באפריל 2018, ומתחייבת לפעולה למען פירוק מלא של חצי האי הקוריאני מנשק גרעיני.
ארצות הברית של אמריקה והרפובליקה הדמוקרטית העממית של קוריאה מתחייבות לפעול להשבת שרידיהם של אסירי מלחמה ונעדרי מלחמה, בכלל זה החזרה מיידית של מי ששרידיהם כבר זוהו לארצם.
ישי איפראימוב

ישי איפראימוב (נולד ב-1 במרץ 1997) הוא אתלט ישראלי, פעמיים אלוף ישראל (2022 ו-2023) בקפיצה לרוחק, סגן אלוף ישראל (2021) בקפיצה לגובה, וסגן אלוף ישראל (2022) בריצת 100 מטר.
ביוגרפיה

איפראימוב מתאמן באתלטיקה באגודת לידר ירושלים החל מגיל 19. בוגר תואר ראשון בהנדסת חשמל מאוניברסיטת תל אביב.
ביוגרפיה > 2016

באליפות ישראל שנערכה ביוני סיים במקום שישי בקפיצה לגובה בתוצאה של 1.86 מטר.
ביוגרפיה > 2017

באליפות ישראל שנערכה ביולי סיים במקום חמישי בקפיצה לגובה בתוצאה של 1.96 מטר.
ביוגרפיה > 2020

באליפות ישראל שנערכה ביולי סיים במקום חמישי בקפיצה לרוחק בתוצאה של 6.98 מטר.
ביוגרפיה > 2021

באליפות ישראל שנערכה ביוני זכה בשתי מדליות כסף: בקפיצה לרוחק בתוצאה של 7.39 מטר, אחרי אבירם שוורצברד (7.40 מטר) ולפני עדן סלע (7.11 מטר), ובקפיצה לגובה בתוצאה של 2.05 מטר, אחרי יונתן קפיטולניק (2.16 מטר) ולפני שגיא למדיאל (2.00 מטר).
ביוגרפיה > 2022

באליפות ישראל שנערכה ביוני זכה במדליית זהב בקפיצה לרוחק בשיא אישי חדש של 7.76 מטר, לפני אבירם שוורצברד (7.41 מטר) ואלעד עדיקה (7.37 מטר). בנוסף, זכה במדליית כסף בריצת 100 מטר בתוצאה של 10.63 שניות, אחרי בלסינג אפריפה (10.34 שניות) ולפני אביב קופלר (10.65 שניות).
במכביה העשרים-ואחת שנערכה ביולי זכה במדליית כסף בקפיצה לרוחק בתוצאה של 7.45 מטר.
ביוגרפיה > 2023

באליפות מדינות הבלקן שנערכה ביולי סיים במקום חמישי בקפיצה לרוחק בתוצאה של 7.69 מטר.
באליפות ישראל שנערכה בהמשך החודש זכה במדליית זהב בקפיצה לרוחק בתוצאה של 7.73 מטר, לפני עדן סלע (7.33 מטר) ופריאל רדה (7.33 מטר).
באוניברסיאדת צ'נגדו שנערכה באוגוסט סיים במקום 15 בקפיצה לרוחק בתוצאה של 7.42 מטר.
ביוגרפיה > 2024

באליפות אירופה שנערכה ברומא שבאיטליה ביוני סיים במקום 28 בקפיצה לרוחק בתוצאה של 7.35 מטר.
באליפות ישראל שנערכה בהמשך החודש זכה במדליית ארד בקפיצה לרוחק בתוצאה של 7.50 מטר, אחרי אלעד עדיקה (7.64 מטר) ועדן סלע (7.50 מטר).
שיאים אישיים > אצטדיון

קפיצה לרוחק: 7.76 מטר (2022)
ריצת 100 מטר: 10.63 שניות (2022)
קפיצה לגובה: 2.10 מטר (2018)
הערות שוליים

↑  רותם פלדברג, ‏אדווה כהן בגמר אל` אירופה ב-3000 מכשולים, באתר ערוץ הספורט, 7 ביוני 2024
| --- | --- |
בקרת זהויות :  World Athletics: 14807684
מבחר הספרות של ג'או מינג

| --- | --- |

 מידע כללי
 מאת:  שיאו טונג 
 שפת המקור:  סינית 
 סוגה:  אנתולוגיה 
 
כריכת מהדורת שנת 1700
מבחר הספרות של גָ'או מִינְג (בסינית מסורתית: 昭明文選; בסינית מפושטת: 昭明文选; בפין-יין: zhāomíng wén xuǎn, גָ'אומִינְג וֶן שׂוֵ'אן), הידוע גם בשם "מבחר הספרות" (文選, וֶן שׂוֵ'אן), הוא אחד האוספים הקדומים ביותר של שירה וספרות סינית. זהו מבחר יצירות מתקופת שושלות האן וצ'ין (עד שנת 500), אשר נחשבו הטובות ביותר באותה תקופה.
מבנה היצירה

האוסף מורכב מ-60 חלקים, שכל אחד מהם מכיל סוג אחר של ספרות יפה. זהו גם האוסף הגדול ביותר של שירת פֿוּ.
באוסף 761 יצירות מאת 130 כותבים.
תהליך הכתיבה

היצירה נכתבה בסביבות שנת 520, בתקופת שושלת ליאנג, בידי שְׂיָאו טונְג, בנו הבכור של הקיסר ווּ מלְיָאנְג, וקבוצת מלומדים שהוא ארגן.
לאחר מותו, ניתן לשְׂיָאו טונְג הכינוי "גָ'או מִינְג", שמשמעו "המבריק", וכך קיבל האוסף את השם "מבחר הספרות של גָ'או מִינְג".
חשיבות

בתקופת שושלת טאנג היה המחקר של מבחר הספרות שווה בחשיבותו לזה של חמש הקלאסיקות, ונהנה מפופולריות חסרת תקדים. אולם עד זמנה של שושלת סונג הצפונית השתנתה הגישה, ואף נטבעה האמרה "עם הרקבון של מבחר הספרות, מספר המלומדים פחות." כך גם בשושלות יואן, מינג וצ'ינג המחקר במבחר הספרות לא הראה התקדמות משמעותית.
בספרו "בעניין מבחר הספרות" מבקר סוּ שְׁה את מבחר הספרות כך: "הארגון חסר סדר, והבחירות אינן ראויות... כמו ילד קטן המתעקש לפרק דברים", זאת בעוד שב"שיח השירה להיכל החורף" מכיר גָ'אנְג גְ'יֵה בכך ש"למרות שההשמטות רבות" גם ההישגים "אינם מעטים".
היצירה לא תורגמה עד כה לעברית, קיימים תרגומים חלקיים או מלאים שלה לצרפתית, גרמנית, אנגלית ויפנית.
חשיבות ביפן

"מבחר הספרות" הועברה ליפן זמן קצר לאחר פרסומה והפכה לקריאת חובה עבור האצולה היפנית בתקופת הייאן. היפנים העריצו את היופי של היצירות, ומונחים רבים מתוכן נטמעו בשפה היפנית כדימויים, ועדיין נמצאים בשימוש.
פרשנויות

הפרשנויות הראשונות ל"מבחר הספרות" הופיעו כשישים עד שבעים שנה לאחר פרסומו, על ידי אחיינו של שְׂיָאו טונְג, שְׂיָאו גָאי. מלומדים מתקופות סוף שושלת סווי וטאנג, כגון צָאו שְׂייֵן, שׂ'וּ יֵן, לִי שָׁאן, וגונְגְסוּן לְווֹ עזרו לקדם את "מבחר הספרות" עד שהפך למוקד של ענף עצמאי בחקר הספרות. צָאו שְׂייֵן היה הראשון מביניהם שפרסם פרשנות בשם "צליל ומשמעות במבחר הספרות" (文選音義), והאחרים, שהיו תלמידיו, פרסמו גם הם פרשנויות משלהם. פרשנותו של לִי שָׁאן אשר פורסמה בזמנו של הקיסר גָאודְזונְג מטָאנְג (656-661 לספירה), נחשבת לברת הסמכא מתוך היצירות הללו.
בתקופת קָאיְיְוֵּ'אן (713-741) מזמן שלטונו של הקיסר שׂוֵ'אנְדְזונְג מטָאנְג, הפקידים  יצרו את "הפרשנות של חמשת הפקידים" (五臣注). היצירה הייתה פשוטה יותר מזו של לִי שָׁאן שקדמה לה, אך המלומדים של אותם ימים לא אימצו אותה.
בשנת 1094, בזמנו של הקיסר גֶ'דְזונְג מסונְג, פורסמו לראשונה הפרשנות של לִי שָׁאן ביחד עם זו של חמשת הפקידים. ביחד הם נקראו "הפרשנות של ששת הפקידים", ויצאו במספר גרסאות אשר בחלקן בוצע שינוי בסדר של חלק מהפסקאות.
בתקופת צ'וּנְשִׂי (1174-1189) אשר בזמן שלטונו של הקיסר שְׂיָאודְזונְג מסונְג, הוציא המשורר יוּאוּ מָאו גרסה של פרשנות לִי שָׁאן אשר השפיעה רבות על דורות מאוחרים יותר.
בתקופת גְ'יָאצִ'ינְג (1796-1820) בזמן שושלת צ'ינג, הוציא הפקיד חוּ קֶגְ'יָה גרסה על בסיס השוואה ביקורתית, וגרסה זו הפכה למקור להדפסות מאוחרות יותר של היצירה, כגון אלו שבוצעו ב-1977 וב-1986.
הערות שוליים

↑  בסינית: 文選爛，秀才半
↑  苏轼《题文选》
| --- | --- |
בקרת זהויות :  NDL: 00627692
מטאל גיר סוליד (משחק וידאו, 1998)

| --- | --- |

 כללי
 תאריך הוצאה:  3 בספטמבר 1998 
 סוגה:  משחק פעולה-הרפתקאות, משחק התגנבות
 פיתוח:  קונאמי 
 הוצאה לאור:  קונאמי 
 ארץ מקור:  יפן 
 סדרה:  מטאל גיר
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Microsoft Windows, PlayStation Portable, פלייסטיישן 
 המשחק הקודם:  Metal Gear 2: Solid Snake 
 המשחק הבא:  Metal Gear Solid 2: Sons of Liberty 
 
 אתר רשמי
 
מטאל גיר סוליד (באנגלית: Metal Gear Solid) הוא משחק וידאו משנת 1998 מסוג פעולה-הרפתקאות והתגנבות שפותח ופורסם על ידי חברת קונאמי ויצא במקור לקונסולת הפלייסטישן. המשחק, אשר בוים על ידי הידאו קוג'ימה, הוא המשחק השלישי בסדרת משחקי מטאל גיר. המשחק הכיל גרפיקה פורצת הדרך, ומשחקיות חדשניות והוא היה נחשב לאחד ממשחקי הווידאו המשפיעים ביותר בתקופתו.
לאורך השנים נמכרו מעל ל-7 מיליון עותקים של המשחק ברחבי העולם והוא היה לאחד ממשחקי הווידאו הנמכרים ביותר לקונסולת הפלייסטיישן.
משחקיות

במשחק השחקן שולט בדמותו של סוליד סנייק אשר צריך לנווט בסביבות שונות תוך כדי שהוא חייב להימנע מכך שהאויבים יזהו אותו. במשחק מושם דגש על התגנבות, והוא מעודד את שחקנים להשתמש בהסחות דעת וטכניקות התגנבות שונות על מנת להשלים משימות שונות מבלי לעסוק בלחימה ישירה מול האויבים. המשחק כולל גם קרבות מול בוסים, פתרון חידות, ומאפשר להשתמש במגוון גאדג'טים וכלי נשק בכדי להשלים את המשימות השונות. אלמנט בולט נוסף במשחק הוא היכולת להשתמש במערכת תקשורת המאפשרת לסנייק לתקשר עם דמויות אחרות בעולם המשחק על מנת לקבל מידע שיוכל לסייע לו להשלים את המשימות השונות.
עלילה

עלילת המשחק מתרחשת בשנת 2005 ומתמקדת בדמות סוליד סנייק אשר צריך למנוע מארגון הטרור פוקסהאונד לשגר טיל גרעיני באמצעות נשק המכונה "מטאל גיר". ארגון פוקסהאונד, בראשות הנבל ליקוויד סנייק, הצליח להשתלט על מתקן עם כלי נשק גרעיניים באי Shadow Moses. סוליד סנייק חייב לחדור למתקן, לחלץ את בני הערובה ולוודא שארגון פוקסהאונד לא ישתמש בנשק הגרעיני.
פיתוח

המשחק בוים על ידי הידאו קוג'ימה אשר היה מעורב בעבר גם בפיתוח שתי המשחקים הקודמים בזיכיון. המשחק פותח על ידי חברת קונאמי והיה אחד ממשחקי הווידאו הגדולים הראשונים שניצלו באופן מלא את יכולות התלת מימד של קונסולת הפלייסטיישן. קוג'ימה וצוות הפיתוח של המשחק עשו שימוש בגרפיקת תלת־ממד מתקדמת וסצנות סינימטיות שונות על מנת ליצור חוויית משחק שהייתה דומה באותה התקופה הרבה יותר לסרט קולנוע מאשר למשחק וידאו.
הערות שוליים

↑  "Konami Kabushiki Kaisha (Konami Corporation) Annual Report". U.S. Securities and Exchange Commission. 31 במרץ 2009. ארכיון מ-4 בנובמבר 2020. נבדק ב-31 באוקטובר 2020. {{cite web}}:  (עזרה)
↑  "Metal Gear Solid Tech Info/Credits". GameSpot. אורכב מ-המקור ב-30 בספטמבר 2007. נבדק ב-7 ביולי 2007. {{cite web}}:  (עזרה)
| --- | --- |
בקרת זהויות :  NLI: 987007285689205171  BnF: cb16576345j (data)  GND: 4534065-1  LCCN: sh00002069 
צילום מסך מתוך המשחק
הידאו קוג'ימה (עם הדוגמנית יומי קיקוצ'י) בתערוכת "Tokyo Game Show" של 2011, אשר אוחז בתקליטור המשחק
מריה השחורה

מריה השחורה
מריה השחורה (באנגלית: Black Maria) הוא שמו של אולפן הקולנוע הראשון, אשר הוקם על ידי תומאס אדיסון בארצות הברית בשנת 1894.
אולפן קולנוע זה, אשר היה צבוע כולו בשחור (ומכאן שמו), סבב על צירו, והיה בעל פתח בגגו לשם חדירת קרני השמש עבור תאורה לצורך צילומי סרטיו של אדיסון. זאת משום שהצילום, בעת ההיא, דרש אור רב מאוד.
באולפן זה אדיסון צילם להטוטנים שונים ואנשי קרקס ובידור בראשית לידתו של הקולנוע, ואת סרטיו הקרין במכשירי הקינטוסקופ, איתם הציג את סרטיו בצפייה יחידנית.
יוניס פיגרדו

| --- | --- |
אין תמונה חופשית
 לידה:  ספטמבר 1947 (בת 77) רסיפה, ברזיל
 תאריך עלייה:  1971
 מקום לימודים:  UFPE, רסיפה
 תחום יצירה:  אדריכלות וציור
 פרסים והוקרה:  1973 - פרס ראשון בתחרות אגודת האדריכלים 1994 - פרס הביאנלה 93- BIBA (BIENAL BRASILEIRA DE ARQUITETURA), הוקרה על תרומה בהנצחת זכר חללי מערכות ישראל - יד לבנים.
 
יוניס פיגרדו (נולדה בשנת 1947 ברסיפה, ברזיל) היא אדריכלית וציירת ישראלית, שעבודותיה הוצגו במסגרת תערוכות קבוצתיות ותערוכות יחיד ונכללו באוספים, בישראל ובמדינות שונות בעולם.
ביוגרפיה

בין השנים 1966–1969 למדה לימודי רישום, ציור ופיסול במסגרת לימודי ארכיטקטורה ב-UFPE) Universidade Federal de Pernambuco).
בשנת 1971 קיבלה תואר לאדריכלות ב-UFPE.
משנת 1971 עובדת וגרה בישראל. בשנת 1971 עבדה אצל אדריכל דוד רזניק בירושלים. בשנת 1973 עבדה בעיריית ירושלים, במחלקת תכנון העיר.
ב-1974 עבדה אצל אדריכל הנוף שלמה אהרונסון בעין כרם. שנה אחר כך, פתחה משרד לאדריכלות, בנוי ערים ותכנון סביבתי, בשיתוף עם האדריכל פטר בוגוד. במשרד זה הם עוסקים בעיקר בשילוב בין שימור ושחזור המורשת האדריכלית ובין הבניה חדשה של זמננו. מתוך מטרה לכבד את השכבות ההיסטוריה והתרבויות שהשאירו את תכלית חזונם כחותם על אבני המקום, בשילוב של מחשבה חדשה עם הטכנולוגיה המודרנית.
בשנים 1998–2002 למדה לימודי ציור אצל הצייר מיכאל קובנר בירושלים. בתקופה זאת החלה להציג בתערוכות ציור, לפי בחירת נושא.
פרסים והוקרה

פיקרדו זכתה, כאדריכלית וכציירת בפרסים ותעודות הורה רבות.
1973 - פרס ראשון בתחרות אגודת האדריכלים בנושא " איכות סביבת מגורים" בשיתוף עם אסתר ניב-קרנדל וקולין פרנק.
1974 - הוקרה בתחרות אדריכלות נוף בנושא " מערת אליהו בכרמל" בשיתוף עם משה ארבל והורציו שוורץ.
1974 - הוקרה בתחרות אדריכלות נוף בנושא " קבר בן-גוריון בשדה בוקר" בשיתוף עם רון לוינגר, שלמה אהרונסון ואסתר ניב-קרנדל.
1993 - Award of Excellence של ה-Canadian Architect Magazine עבור פרויקט קריית עיריית ירושלים החדשה, מבני הקונסוליה, הזואולוגיה ובנין אביחיל כמבני העירייה
1994 - פרס הביאנלה 93- BIBA (BIENAL BRASILEIRA DE ARQUITETURA), ברזיל, עבור פרויקט OSTEIRO- MOSTEIRO" (מנזר-חומה) במנזר האחיות ציון בעין כרם.
1997 –שיחזור ושיקום השווקים בעיר העתיקה נצרת – נבחר על ידי העיתון "עצוב" בין 50 הפרויקטים הטובים שבוצעו ב-50 השנים הראשונות של המדינה.
2008 – פרס לציור בתערוכה " זכרוננו", על 60 שנת מדינת ישראל, עם הציור "עץ העצמות" - להנצחת זכר חללי מערכות ישראל.
2010 - פרס לכלל עבודות בציור על ידי CICLA.
2013 - פרס לשימור ואדריכלות למלון צליינים בטיילת טבריה.
2019 – הוקרה על תרומה בהנצחת זכר חללי מערכות ישראל- יד לבנים.
מבני דת

פיגרדו עסקה בבנייה ושחזורים של מבני דת שונים ברחבי הארץ, ביניהם: שיחזור ותוספות בנייה של המנזר המרוניטי בעיר העתיקה בירושלים, בניית אגף חדש למנזר הנוצרי בבית לחם, תכנון אגף הנזירות, בית ההארחה והתפילה במנזר האחיות הבנדיקטיניות הצרפתי באבו גוש, בנית אגף חדש לאחיות הקונטמפלטיביות בעין כרם. בית תפילה והגדלת בתי ההארחה במושב נס עמים, פיתוח הגן התלוי של המנזר הלותרני בעיר העתיקה. שיפוץ החלק האשכנזי בקבר רבי מאיר בעל הנס בטבריה, שחזור מבנה עתיק ובניה קומה חדשה להוסטל הצליינים הרוסי בטיילת בטבריה, ואחרים.
פיתוח השטח ונוף

בשנים 1976--1978 עסקה בבניית אמפיתיאטרון של 1,500 מקומות בקמפוס הטכניון, בצמוד לפקולטה לארכיטקטורה, בחיפה. בשנים 1990–2005 עסקה בתכנון המחלקה הבינלאומית של היריד השנתי חוצות היוצר בירושלים. בנוסף הייתה שותפה בפיתוח ונוף לדירות בבית שמש, לעיצוב הטיילת בחזית הים המבקרת את ת-0אביב לנמל יפו, ובשיקום חזיתות ברחובות מרכז העיר ירושלים- אגריפס, עליאש, רח' קינג ג'ורג', ורחובות השלשלת, דוד ורח' הנוצרים בעיר העתיקה.
תערוכות אדריכלות

1977 – בתים הרודיאניים ברובע היהודי – בתערוכה במוזיאון ישראל על הגילויים הארכאולוגיים של משלחת פרופ' נחמן אביגד בירושלים העתיקה.
1985 - לונדון - תערוכה של אדריכלות ישראלית בשם Build Ye Cities .
1992 - "מבנים חדשים בישראל" תערוכה נודדת בגרמניה ובאנגליה.
1999 - "אדריכלות ישראלית חדשה" בסאו פאולו, ברזיל.
2007 - תחרות ותערוכה, "JUST JERUSALEM" עם האדריכל פטר בוגוד,ב MIT ארצות הברית.
תערוכות ציור (רשימה חלקית)

1999 - "אדריכלות ישראלית חדשה" - סאו פאולו, ברזיל.
1999 - "א2001 - תערוכה בשגרירות ברזיל.
2002 - "מהווה לירושלים" תערוכה ניידת של CICLA - ירושלים, רמת גן, ראשון לציון, אשקלון
2003 - " האמת ארום"- גלריית קורדליה, תערוכת יחיד – יפו, אוצרת איריס קריצמן.
2004 - "יפולינדה" מתוך תערוכה 3 אמנים "מתוק למות ביים"- תיאטרון גבעתיים- אוצר דורון פולק
2004 - השתתפות בביאנלה בוונציה עם הפרויקט בינוי ערים "שער ליפו"
2005 - תערוכת יחיד בבית הלבן בניר עוז, נגב- אוצר חיים פרי.
2005 - "מ- י"ם לים" גלריה ארטורה, יפו - תערוכת יחיד, - אוצר דורון פולק.
2006 - "פרא דס, פרדס, פראדייז" גלריה ריכטר-יפו, תערוכת יחיד- אוצרת סימונה מזרחי.
2006 - "כתוב באבן" בקהל צור ישראל, ב"כ ההיסטורי, הראשון ביבשת אמריקה (1637)ברסיפה, ברזיל - תערוכת יחיד- אוצרת יוניס פיגרדו
2007 - "מבט נשי"- גלריה עירונית אשקלון - תערוכת יחיד.
2008 - " בין שקיעה ודמדומים"- ספריה העירונית, זיכרון יעקב- תערוכת יחיד- אוצרת רביטל גרין.
2008 - "זכרונינו" - תערוכה ניידת בכל הארץ תערוכה קבוצתית - אוצרת רינה מוסקוביץ'. פרס לציור של יד לבנים לציור, לרגל 60 שנה של מדינת ישראל.
2008 – EXPO "אמנים עולים מציגים"- תערוכה קבוצתית של מועצת העולים לציון 60 שנה למדינת ישראל- אוצרים ריקרדו לפין ו-רוברטו הופמן.
2009 - SIDE EFFECTS גלריה קיימא ביפו.
2010 - תערוכה לכבוד נשיא ברזיל בביקורו בארץ בבית הנשיא שמעון פרס- אוצר דורון פולק.
2013 - " שואה, חותם ושבר"- גלריה לאמנות בית צרפת, האוניברסיטה העברית, גבעת רם, תערוכה קבוצתית ירושלים - אוצרת יעל ניצן.
2014 - "כמו נופים" גלריה "מבטART" כפר סבא- אוצרת אביה ממון.
2014 - "FUSED ART", תערוכה וירטואלית, HOUSE OF ISRAEL,CALIFORNIA SAN DIEGO I- אוצרת סמדר ששון.
2015 – "IN MOTION", בבית גבריאל .
2015 – GATEWAY ART GALLERY, NEW YORK.
2016 - "קו האופק-זכרון יעקב"- בית ספיר- כפר סבא-תערוכת יחיד-אוצרת אביה ממון.
2017 - "אופק ים תיכוני" – גלריה מומה, רסיפה- ברזיל.
2017 - "ברזיליה בירושלים"- בית אות המוצר, ירושלים.
2019 - "שואה, תקומה", בית אמנים על שם שגאל, בחיפה.
2019 – מדינה קטנה גדולה", גלריה מבטART", בכפר סבא.
2019 - " נמל הגעה, נמל יציאה" בבית יד לבנים בחיפה.
2020 - "בין שמיים ארץ, עצים זקופים" - תערוכה וירטואלית.
2021 - "יוצרים מקום" בית האמנים בזכרון יעקב.
תערוכות ציור (רשימה חלקית) > תערוכות יחיד

פיגרדו מציגה בתערוכות בישראל ומחוצה לה. בין תערוכות היחיד המשמעותיות ביותר עבורה:
יפולינדה (2004) יפו בישראל, אולינדה בברזיל. דמיון בין שתי ערים בעלות שם דומה, שתי ערי נמל.
כתוב באבן (2006) שכבות של תרבויות באדמות ירושלים, עד הסלע.
פרא-דס, פרדס, פראדייז (2006) מתייחס לנושא הנצחי של חוכמת הפרדס בהיבטים שונים.
"בין עולמות" (2011) דו-שיח בין שירה וציור: ציור ושירה בהשראת המילה.
"דיאספורה אפריקאית בברזיל" (2013) החותם התרבותי של עבדות מערב אפריקה בברזיל.
"חותם זיכרון" (2017) דו-שיח בין ציור והמורשת האדריכלית.
חוץ מישראל, הציגה בתערוכות בברזיל, לונדון וניו יורק. הציורים שלה נמצאים באוספים שונים בארצות הברית ישראל, אנגליה, בלגיה, ברזיל .
תערוכות ציור (רשימה חלקית) > תערוכות במסגרת יד לבנים

במסגרת יד לבנים ערכה פיגרדו מספר תערוכות וביניהן: "זיכרוננו" בבית חיל האוויר בהרצליה לרגל 60 שנה למדינת ישראל (2008), "40 פעימות לב", תערוכה המוקדשת לזכרם של חללי מלחמת יום הכיפורים (2013), "יצירות מאירות" (2019) תערוכה ביום הזיכרון, בבית יד לבנים, חיפה
הציור "עץ עצמות" קיבל פרס לציור על ידי ארגון יד לבנים.
תערוכות ציור (רשימה חלקית) > קטלוגים של תערוכות קבוצתיות

2002- "מחווה לירושלים"- סיקלה.
2004- "השירה האיברואמריקנית בעיני האומן הישראלי"- סיקלה.
2005- "אמנותעשייה"- משרד החינוך-משרד התעשייה.
2008- "עין לירושלים" – עירית ירושלים.
2008- "EXPO 2008 : אמנים עולים מציגים".
2013- "40 פעימות לב"- יד לבנים.
כתיבה ואיורים וספרי ילדים

1987- " בעקבות הריח האבוד" כתבה עם אחותה דולסה, איורים של יוניס.
1995- "Smellbound" כתב ארני שוורץ, אירה יוניס פיגרדו.
2012- ELI'S BOOK" - POP UP BOOK"- כתבה ואיירה יוניס פיגרדו.
2020- "בונים עוד קומה" כתב ברק אפרת איירה יוניס פיגרדו.
2021 – משתתפת באנתולוגיה בשפה הפורטוגזית " LONGE DE CASA", מוצאי לאור HELVETIA –EDITIONS ב-GENEVE.
הופיעה בבלוג של "HELVETIA EDITIONS" עם הקרוניקה "קשרים ועידן הדיגיטלי" והשתתפה בתחרות ספרותית עם הפואמה " הנמל ומיגדלי-אור".
פרסומים ומאמרים בציור

2004 - CICLA – כתבה על תערוכה ה-IBERO AMERICAN בתל אביב
2004 – מכתב שגריר ברזיל (JAFFOLINDA)
2004 – כתבה של אוצר דורון פולק על JAFFOLINDA"
2004 – כתבה של דורון פולק
2005 – "ככה זה- תרבות ואמנות" על תערוכה "ברזיל –NY"
2006 – כתבה של האוצר דורון פולק על "מי"ם לים"
2006 – "עיצוב" - טיילת שער ליפו
2006 – "המקומון ת"א" – על "פרא-דס, פרדס, פרדייס"
2006 – “Diario de Pernambuco” Recife - על "כתוב באבן"
2007 –" MOBILES" – MACONDO GALLERY - - LONDON
2008 – כתבה של רינה אוצרת מוסקוביץ על "זכרונינו"
2008 – כתבה של אוצרת רויטל גרין על " בין שקיעה ודמדומים"
2008 – פרויקט הרכבת הקלה, תערוכה בתיאטרון ירושלים
2010 - Judáica (Brazil)
2011 – כתבה של אוצר אלי לביא על "בין עולמות"
2014 – "שרון פוסט" כפר סבא
2014 – כתבה של אוצרת אביה ממון
2014 – המלצת מוזיקולוגית רנה סיון
2014 – "עולם הצילום" על " כמו נופים".
לקריאה נוספת

מיכאל יעקובסון, אין רחוב כזה בעולם: הקארדו ברובע היהודי בירושלים, באתר Xnet‏, 26 ביוני 2005
זכרון יעקב-קו האופק
קביעת בינוי חדש במנזר האחריות ומנזר הלזריסטים-אבו גוש
בתנועה- תערוכה בחיפה
דוד הכהן, משפצים את המטבח של גולדה, באתר ynet, 21 באפריל 2002
בתים ומבנים מספרים
בניין ג'וליוס ג'ייקובס ברחביה
הערות שוליים

↑  תיאטרון - למות מתוק בים – תערוכה חדשה בתיאטרון גבעתיים, באתר www.habama.co.il
↑  ישראל לנצ'נר, כתוב באבן, באתר קהילה TV
↑  "מבט נשי 2007", באתר אשקלון ניוז
↑  dc=903306935~~~~~Card27 ספריה ציבורית זכרון יעקב נופים מזכרון יעקב - בין שקיעה לדמדומים / יוניס פיגרדו, באתר zichron.libraries.co.il
↑  יוניס פיגרדו, באתר מרכז המידע לאומנות
↑  יוצרים מקום | תערוכה קבוצתית, באתר זמארין תרבות ופנאי זכרון יעקב
↑  כתוב באבן – קהילה TV
↑  "פרא-דס, פרדס, פראדייס - יוניס פיגרדו". הארץ. נבדק ב-2021-03-29.
↑  ויטלינה מוחין, מיזם אמנותי חיפאי מרגש – הנצחת הנופלים באמנות – פתיחת התערוכה “קהילה זוכרת ויוצרת” לרגל יום הזיכרון 2019, תשע”ט • בואו לראות!, באתר חי פה - חדשות חיפה, ‏2019-05-01
↑  Schwartz, Arnold / Figueiredo, Eunice [Illustr.], Smellbound: How Things Came to Be the Way They Were in the Kingdom of Olfactoria., Jerusalem: Carmel Publishing House, 1993. (באנגלית)
| --- | --- |
בקרת זהויות :  NLI: 987013148262205171
מסתורין (סוגה)

המסתורין מעורר שאלות בקוראים ובצופים. איור בעזרת תכנת מחשב של אדם מצבע פעילות פולחנית באווירה אפופת מסתורין
מסתורין (באנגלית: Mystery) הוא סוגה המיושמת בספרות, בקולנוע ובסדרות טלוויזיה. סוגת המסתורין מאופיינת על ידי התרחשות, תופעה או דמות שעצם נסיבות קיומה, ולעיתים אף תכליתה, מעורפלות כך שהאדם הבוחן אותה אינו יכול לספק לה הסבר מניח את הדעת טרם נחשפה התשתית העובדתית – המציאותית או הבדיונית – לקיומה. בבסיסה סוגת המסתורין מושתתת על הצגת דבר מה תוך הימנעות מכוונת של היוצר ממסירת מידע חיוני להבנתו וכך נוצרות בקהל שאלות הממתינות לתשובה. המילה "מסתורין" מוגדרת כסוד נשגב, תעלומה, אמת לא נודעת.
סוגה זו מיושמת באמצעות הצגת פרוטגוניסט יחיד או אנסמבל שחוֹוֶה או חוקר אירוע, חפץ או ישות שההסבר לקיומם סמוי. לרוב הפרוטגוניסט יהיה ממוקד בניסיון לגלות מהם הגורמים החבויים הניצבים בשורש האירוע ומאפשרים את קיומו או הובילו להתרחשותו.
טִבְעָהּ הצופן סוד ואפוף הסודיות של סוגה זו, מייצר אווירה שמעוררת בקורא או בצופה שאלות ותחושות של סקרנות, מתח, דריכות לקראת הבאות ולבסוף סיפוק מחוויית גילוי הנסיבות שאפשרו את קיומו של האירוע הפלאי. תוכנה של הסוגה משול לקסם המוצג לקהל ויוצר תחושת השתאות וסקרנות הנובעים מהיעדרו המכוון של מידע הדרוש להבנת הסיטואציה.
כרזה שהוצגה לקראת יציאת עונתה השנייה של הסדרה אבודים. בחלקה העליון, שמתייחס למסתורין האופף את הסדרה, נכתב: "הכל קורה מסיבה".
בתרבות הפופולרית של המאה ה-21, אחת הדוגמאות הבולטות של שימוש בסוגת המסתורין מצויה בסדרת הטלוויזיה אבודים שצוות האנסמבל שהציגה הושלך לתוך מארג של התרחשויות פלאיות שהעניקו לה פופולריות רבה. המסתורין שנשזר בעלילת הסדרה לכל אורכה ריתק את הצופים והוליד שפע של דיונים שכללו תאוריות ששאפו לספק הסברים להתרחשויות הפלאיות שהוצגו בה ולפצח את סודותיה. הילת המסתורין שאפפה התרחשויות, דמויות, מיקומים ומכשירים עלילתיים היוותה חלק ליבתי בחוויית הצפייה.
הערות שוליים

↑  על המילה מִסְתּוֹרִין. האקדמיה ללשון העברית. Retrieved May 8, 2022